Esfinx (mitologia egipciana)

Dins la mitologia egipciana, l’esfinx designa un èsser ibrid, simbolizant l'union del dieu solar Ra (còs de leon) e del faraon (tèsta umana, a vegada tèsta de falcon o de marran). 

 Etimologia 
« Esfinx » es un mòt  grèc que seriá aparentat al sanskrit sthag significant « amagat ». Una autra interpretacion l'atribuís a l'ancian egipcian shesepankh, que significa « estatua viventa ». 

 Representacion 
Los esfinx èran representats per d'estatuas de pèira. Representavan la potencia sobeirana del faraon e foguèron d'en primièr encargats de vigilar sus sa necropòli. Lo mai conegut es l'Esfinx de Giza que se quilha devant las grandas Piramidas de Giza. Foguèt subretot a partir del Novèl Empèri que se multipliquèron a l'intrada de gaireben totes los temples jos la forma de longs alinhaments d'esfinx se fasián fácia de cada costat de la via d'accés (dromos).

Los esfinx coneguèron de variantas iconograficas  :
 dins la postura:
 esfinx jagut (a vegada amb d'alas o tenent un vas entre las mans)
 esfinx setat (patas adans levadas)
 esfinx caminant (sovent representat trepejar l'enemic)
 esfinx femenina

 dins l'aspècte:
 mai sovent leons de cara umana (androsfinx)
 a vegada criosfinx (amb cap de marran) o ieracosfinx (amb cap de falcon)

 Notas e referéncias 

 Vejatz tanben 

 Articles connèxes 
 Lo Gran Esfinx de Giza ;
 L'Esfinx dins la mitologia grèga

Categoria:Mitologia egipciana